“สึกิโบชิ” ลงนามซื้อที่ดิน WHA สร้างโรงงานผลิตชิ้นส่วนยานยนต์
“สึกิโบชิ” ลงนามในสัญญาซื้อขายที่ดินกับ WHA เพื่อสร้างโรงงานผลิตชิ้นส่วนยานยนต์ รองรับกลุ่มคลัสเตอร์ยานยนต์ในประเทศไทย
“สึกิโบชิ” ลงนามในสัญญาซื้อขายที่ดินกับ WHA เพื่อสร้างโรงงานผลิตชิ้นส่วนยานยนต์ รองรับกลุ่มคลัสเตอร์ยานยนต์ในประเทศไทย
18 เม.ย. 2566

นางสาวลัดดา โรจนาวิไลวุฒิ รองกรรมการผู้จัดการฝ่ายลูกค้าสัมพันธ์ที่ดิน และอาคารอุตสาหกรรม บริษัท ดับบลิวเอชเอ อินดัสเตรียล ดีเวลลอปเมนท์ จำกัด (มหาชน) และ มร. โยชิโนบุ โยชิโมโต้ ประธานบริษัท สึกิโบชิ (ประเทศไทย) จำกัด ในระหว่างพิธีลงนามในสัญญาซื้อขายที่ดิน โดยมี มร. เคนอิจิ ยูอาสะ ผู้อำนวยการฝ่ายลูกค้าสัมพันธ์ ที่ดินอุตสาหกรรม บริษัท ดับบลิวเอชเอ อินดัสเตรียล ดีเวลลอปเมนท์ จำกัด (มหาชน) ร่วมเป็นสักขีพยาน
สำหรับ สึกิโบชิ (ประเทศไทย) เป็นผู้ผลิตและจัดจำหน่ายชิ้นส่วนยานยนต์ชั้นนำจากประเทศญี่ปุ่น ได้ลงนามเซ็นสัญญาซื้อขายที่ดิน จำนวน 15 ไร่ ที่นิคมอุตสาหกรรมดับบลิวเอชเอ ระยอง 36 เพื่อสร้างโรงงาน ผลิตชิ้นส่วนยานยนต์รองรับกลุ่มคลัสเตอร์ยานยนต์ในประเทศไทย และการส่งออกไปตลาดต่างประเทศในอนาคต โดยโรงงานแห่งนี้จะเป็นฐานการผลิตที่มีมาตรฐานคุณภาพระดับสูง ช่วยเพิ่มศักยภาพการผลิตของบริษัทให้ทันต่อความต้องการของลูกค้าทั้งในประเทศและภูมิภาค
 
 